CELEX: 52018DP0071
Language: hu
Date: 2018-03-14 00:00:00
Title: Az Európai Parlament 2018. március 14-i határozata az Európai Központi Bank alelnökének kinevezéséről szóló tanácsi ajánlásról (N8-0053/2018 – C8-0040/2018 – 2018/0804(NLE))

10.5.2019   
            
            
               HU
            
            
               Az Európai Unió Hivatalos Lapja
            
            
               C 162/135
            
         
      P8_TA(2018)0071
      Az Európai Központi Bank alelnökének kinevezése
      Az Európai Parlament 2018. március 14-i határozata az Európai Központi Bank alelnökének kinevezéséről szóló tanácsi ajánlásról (N8-0053/2018 – C8-0040/2018 – 2018/0804(NLE))
      (Konzultáció)
      (2019/C 162/21)
      
         Az Európai Parlament,
      
      
                  —
               
               
                  tekintettel a Tanács 2018. február 20-i ajánlására (N8-0053/2018) (1),
               
            
                  —
               
               
                  tekintettel az Európai Unió működéséről szóló szerződés 283. cikke (2) bekezdésének második albekezdésére, amelynek megfelelően az Európai Tanács konzultált a Parlamenttel (C8-0040/2018),
               
            
                  —
               
               
                  tekintettel eljárási szabályzata 122. cikkére,
               
            
                  —
               
               
                  tekintettel a Gazdasági és Monetáris Bizottság jelentésére (A8-0056/2018),
               
            
                  A.
               
               
                  mivel az Európai Tanács 2018. február 22-i levelében konzultált az Európai Parlamenttel Luis de Guindos 2018. június 1-jétől nyolcéves hivatali időre az Európai Központi Bank alelnökévé történő jelöléséről,
               
            
                  B.
               
               
                  mivel az Európai Parlament Gazdasági és Monetáris Bizottsága értékelte – különösen az Európai Unió működéséről szóló szerződés 283. cikkének (2) bekezdésében foglalt feltételek, valamint az EKB-nak a Szerződés 130. cikkéből következő teljes függetlenségére vonatozó követelmény szempontjából – a jelölt képességeit; mivel ezen értékelés keretében a bizottság megismerhette a jelölt életrajzát és a neki küldött írásbeli kérdőívre adott válaszait;
               
            
                  C.
               
               
                  mivel ezt követően a bizottság 2018. február 26-án egy és egynegyed órás meghallgatás keretében találkozott a jelölttel, aki először nyitóbeszédet mondott, majd válaszolt a bizottság tagjainak kérdéseire;
               
            
                  D.
               
               
                  mivel a Parlament aggodalmának ad hangot a nemek közötti egyensúly, a kiválasztási eljárás, a kinevezés időzítése és a politikai függetlenség tekintetében, és felkéri a Tanácsot, hogy folytasson párbeszédet a Parlamenttel arról, hogy miként lehet javítani a jövőbeni kinevezések folyamatát;
               
            
               
                  1.
               
               
                  kedvező véleményt alkotott Luis de Guindosnak az Európai Központi Bank alelnökévé történő kinevezésére irányuló tanácsi ajánlásról;
               
            
               
                  2.
               
               
                  utasítja elnökét, hogy továbbítsa ezt a határozatot az Európai Tanácsnak, a Tanácsnak, valamint a tagállamok kormányainak.
               
            
         (1)  HL C 67., 2018.2.22., 1. o.